
23 ianuarie 2014
COMUNICAT DE PRESĂ

Ministerul Finanţelor Publice, prin Ministrul delegat pentru buget, emite următorul comunicat:

Ministerul Finanţelor Publice, în calitate de principal furnizor de ajutor de stat în România, în baza actelor normative administrate, respectiv Hotărârea Guvernului nr. 1165/2007, Hotărârea Guvernului nr. 1680/2008, Hotărârea Guvernului nr. 753/2008, Hotărârea Guvernului nr. 797/2012 şi Ordonanţa de Urgenţă a Guvernului nr. 109/2008, a aprobat spre finanţare din bugetul de stat, în perioada 2007-2013, proiecte de investiţii după cum urmează: 

	
	2007-2013
	din care, în anul 2013

	Nr. proiecte de investiţii aprobate
	52
	23

	Nr. proiecte de investiţii finalizate
	16
	8

	Locuri de muncă ce vor fi generate
	20.107
	7.967

	Valoare totală investiţii   

Mil. Euro
	3.080,00
	680,87

	Ajutor de stat aprobat       

Mil. Euro
	727,19
	215,47

	Ajutor de stat plătit            

Mil. Euro
	319,33
	107,35


Valoarea ajutorului de stat aprobat reprezintă doar ¼ din totalul investiţiilor atrase prin acest mecanism de sprijin. De asemenea, ajutorul de stat aprobat acestor beneficiari va fi recuperat de către statul român prin contribuţii directe la bugetul general consolidat şi bugetele locale pe termen mediu
 în proporţie de 141%, respectiv 1.753,77 milioane Euro.
Printre principalii beneficiari de ajutor de stat în care au primit acorduri de finanţare în anul 2013, în baza schemelor administrate de Ministerul Finanţelor Publice, se află companii cu capital străin de renume internaţional precum: Daimler, IBM, Microsoft, Dell, Delphi, Continental Anvelope etc. dar şi companii cu capital românesc precum Adeplast etc.
Principalele proiecte finanţate cu ajutor de stat şi finalizate în anul 2013 sunt cele ale companiilor Pirelli, Dacia-Renault, Rombat, Contitech (parte a grupului Continental) etc. 

Având în vedere faptul că ajutoarele de stat s-au dovedit a fi un instrument real de stimulare a atragerii de investiţii şi creării de noi locuri de muncă, precum şi faptul că acestea pot constitui, alături de poziţionarea geo-politică strategică a României, calitatatea forţei de muncă şi predictibilitatea mediului de afaceri, avantaje competitive importante, Ministerul Finanţelor Publice intenţionează să promoveze noi scheme de ajutor de stat pentru sprijinirea dezvoltării regionale în conformitate cu prevederile comunitare în domeniu.

Biroul de presă

 Pe perioada de implementare plus 5 ani de la finalizarea acestora, perioadă de monitorizare.
Ministerul Finanţelor Publice

